Daniel Sprong (2018)
**Daniel Sprong** (sündinud 17. märtsil 1997 Amsterdamis) on Hollandi jäähokimängija, kes mängib NHL-i klubis Seattle Kraken ründajana paremäärel.

2005. aastal kolis ta koos perekonnaga Kanadasse, et seal jäähokimängijana karjääri alustada.

Hooajal 2013/14 asus ta mängima Quebec Major Junior Hockey League'i klubis Charlottetown Islanders.

2015. aastal valis Pittsburgh Penguins ta NHL-i *draft* '​is 46. valikuna. Sama aasta augustis sõlmis ta Penguinsiga kolmeaastase lepingu. NHL-is debüteeris ta 8. oktoobril 2015 mängus Dallas Starsi vastu. Esimese värava lõi ta oma neljandas mängus 15. oktoobril Ottawa Senatorsi vastu. Pärast 18 mängu, mille jooksul sai Sprong NHL-is kirja kaks väravat, suundus ta tagasi Charlottetown Islandersi. Hooaja 2015/16 lõpus mängis ta American Hockey League'i (AHL) väljalangemismängudes Penguinsi tütarklubis Wilkes-Barre/Scranton Penguins. Hooajal 2016/17 mängis ta taas vaid Charlottetown Islandersis. Suurema osa hooajast 2017/18 veetis ta AHL-is, kus sai 65 mänguga kirja 32+33, millega oli liigas resultatiivsuselt viies mängija ja Chris Terry kõrval liiga suurim väravakütt. 2018. aastal osales Sprong lisaks AHL-i tähtede mängul. NHL-is sai Sprong hooajal 2017–18 Penguinsi meeskonnas kaheksa mänguga kirja kaks väravat ja ühe väravasöödu.

2018. aasta detsembris kaubeldi Sprong Penguinsist Marcus Petterssoni vastu Anaheim Ducksi. Ducksis mängides tegi Sprong hooajal 2018/19 oma seni kõige resultatiivsema hooaja NHL-is, kui lõi 47 mänguga 14 väravat ja andis viis väravasöötu. Hooajal 2019/20 sai ta enam mänguaega AHL-is Ducksi tütarklubis San Diego Gulls.

2020. aasta veebruaris kaubeldi Sprong Christian Djoosi vastu Washington Capitalsi, kuid sai hooajal 2019/20 mänguaega ainult AHL-i klubis Hershey Bears. Hooajal 2020/21 lõi Sprong NHL-is Capitalsi meeskonnas 13 väravat ja andis seitse väravasöötu. 2022. aasta märtsis kaubeldi Sprong Marcus Johanssoni vastu Seattle Krakeni.

Sprong on kolmas Hollandis sündinud NHL-i mängija pärast Ed Kead ja Ed Beersi.

Viited
------

1. ↑  "Ducks Acquire Sprong from Pittsburgh in Exchange for Pettersson". nhl.com. 3.12.2018. Vaadatud 2.5.2022
2. ↑  "Capitals Acquire Daniel Sprong from Anaheim Ducks". nhl.com. 24.2.2020. Vaadatud 2.5.2022
3. ↑  "Kraken trade Marcus Johansson to Capitals for Daniel Sprong, draft picks". Seattle Times. 21.3.2022. Vaadatud 2.5.2022
4. ↑  Johnston, Mike (16. juuni 2015). "Prospect of Interest: The 411 on Daniel Sprong". Sportsnet.ca. Vaadatud 8.3.2022.

Välislingid
-----------

 Daniel Sprong – pildid, videod ja helifailid Wikimedia Commonsis
* Daniel Sprong NHL.com lehel
* Daniel Sprong hockeydb.com lehel

| * v
* r
Seattle Kraken |
| --- |
| 
**Väravavahid**: Joey Daccord **·** Philipp Grubauer |
| 
**Kaitsjad**: Will Borgen **·** Brian Dumoulin **·** Vince Dunn **·** Adam Larsson **·** Jaycob Megna **·** Jamie Oleksiak **·** Justin Schultz |
| 
**Ründajad**: Pierre-Édouard Bellemare **·** Matty Beniers **·** Oliver Bjorkstrand **·** André Burakovsky **·** Jordan Eberle **·** Yanni Gourde **·** Tye Kartye **·** Jared McCann **·** Jaden Schwartz **·** Devin Shore **·** Brandon Tanev **·** Eeli Tolvanen **·** Alexander Wennberg **·** Ryan Winterton **·** Shane Wright **·** Kailer Yamamoto |